[{"text_idx": "#000001", "text": "O Feddgelert, dilynwch y Glaslyn ar hyd llwybr wedi ei balmantu drwy barcdir, gan ymweld a\u0302 bedd Gelert gerllaw o bosibl. Wedi i chi groesi\u2019r afon a\u2019r rheilffordd, dilynwch y llwybr cyffrous garw sy\u2019n croesi pontydd a cherddwch y llwybrau ystyllod pren sy\u2019n swatio glos at y graig serth. Dyma Fwlch Aberglaslyn. Ar ddiwedd llwybr glan yr afon dringwch i\u2019r chwith gydag ochr y ffordd at faes parcio\u2019r Ymddiriedolaeth Genedlaethol yn Nantmor, lle ceir toiledau."}, {"text_idx": "#000002", "text": "Yna, cerddwch y lon gul at bentref hardd Bwlchgwernog lle mae ffordd y porthmyn yn croesi\u2019r gweundir i Groesor. Chwiliwch am y garreg filltir hynafol."}, {"text_idx": "#000003", "text": "Gwybodaeth am y llefydd ar hyd rhan hon y daith. Nodwch nad yw Grw\u0302p Gweithred Cymuned Cwm yn gyfrifol am wefannau mudiadau eraill."}, {"text_idx": "#000004", "text": "Mae safle`r bedd mewn cae yn rhan ddeheuol y pentrefDyma\u2019r arysgrifen ar garreg fedd Gelert:"}, {"text_idx": "#000005", "text": "\u201cYn y 13eg, roedd gan Llywelyn, tywysog Gogledd Cymru, blas ym Meddgelert. Un diwrnod aeth y tywysog i hela heb Gelert ei gi ffyddlon. Pan ddychwelodd Llywelyn, neidiodd y ci\u2019n waed i gyd i groesawu ei feistr.Dychrynodd y tywysog a brysiodd i chwilio am ei fab a chafodd crud y baban yn wag, y dillad gwely ar lawr yn waed i gyd. Yn ei ddychryn trywanodd y tad y ci a\u2019i gleddyf gan feddwl fod y ci wedi lladd ei aer. Atebwyd gwaedd farwol y ci gan gri egwan plentyn. Chwiliodd Llywelyn a chafodd ei fab yn ddianaf, ond yn ei ymyl gorweddai corff blaidd anferth a laddwyd gan Gelert. Dywedir i\u2019r tywysog a\u2019i galon yn llawn tristwch edifeiriol beidio gwenu byth wedyn. Claddodd Gelert yma ag am hynny gelwir y fan yn Bedd Gelert\u201d"}, {"text_idx": "#000006", "text": "Ni cheir tystiolaeth o gwbl am fodolaeth Gelert er y gelwir twmpath yn y pentref yn \u2018Fedd\u2019 Gelert sy\u2019n gyrchfan i dwristiaid. Yn hytrach, fe\u2019i priodolir i awydd perchennog Gwesty\u2019r Afr ym Meddgelert, David Pritchard i gysylltu\u2019r chwedl a\u0302\u2019r pentref er mwyn annog twristiaeth. Ceir chwedlau tebyg yn Ewrop ac Asia.[3]"}, {"text_idx": "#000007", "text": "Dyma un o lecynnau prydferthaf enwocaf Cymru."}, {"text_idx": "#000008", "text": "Mae hanes chwedlonol i Bont Aberglaslyn. Fe\u2019i hadeiladwyd gan y diafol gyda\u2019r ddealltwriaeth y byddai\u2019n derbyn enaid y creadur byw cyntaf i\u2019w chroesi. Wedi i\u2019r diafol gwblhau ei bont, galwodd yn ei dafarn lleol, Y Delyn Aur. Bu iddo gyfarfod a\u0302\u2019r dewin Robin Ddu, a aeth yn ufudd i archwilio\u2019r bont newydd. Ac yntau\u2019n cario torth o fara, denodd gi\u2019r dafarn yn gwmni iddo. Dywedodd Robin wrth y diafol na fyddai\u2019r bont yn ddigon cryf i ddal pwysau ei dorth hyd yn oed. Ffromodd y diafol a gorchmynnodd y dewin iddo daflu\u2019r dorth ar y bont er mwyn gweld pa mor gryf ydoedd. Ar hynny, rhedodd y ci am y dorth. Twyllwyd y diafol o\u2019i enaid dynol a dychwelodd Robin Ddu i\u2019r dafarn i orffen ei beint."}, {"text_idx": "#000009", "text": "Yn Nantmor mae cartref enwog Dafydd Nanmor, bardd adnabyddus o\u2019r 15fed ganrif (bu farw ym 1490), a gafodd ei enw o bentrefan Nanmor."}, {"text_idx": "#000012", "text": "Pentrefan yw Croesor wrth droed y Cnicht, Matterhorn Cymru. A\u0302i tramffordd Croesor a wasanaethai chwarel Croesor ar hyd gwaelod y dyffryn, cyn codi\u2019n serth i Fwlch Rhosydd drwy\u2019r incle\u0302n.Edrychwch ar y gwaith celf cyhoeddus y tu allan i\u2019r maes parcio sy\u2019n darlunio treftadaeth a diwylliant y pentref."}, {"text_idx": "#000015", "text": "Adran 2: Bethesda i Lanberis"}, {"text_idx": "#000020", "text": "Adran 7: Beddgelert i Croesor"}, {"text_idx": "#000021", "text": "Adran 8: Croesor i Danygrisiau"}, {"text_idx": "#000022", "text": "Adran 9: Tanygrisiau i Lan Ffestiniog"}]